לשאנה לינץ'

לשאנה לינץ' (באנגלית: Lashana Lynch; נולדה ב-27 בנובמבר 1987) היא שחקנית אנגלייה. היא ידועה בשל תפקידה בתור רוזלין קפולט בסדרת הדרמה התקופתית "Still Star-Crossed" ברשת ABC, בזכות הופעתה בתור מריה רמבו בסרט גיבורי-העל "קפטן מארוול" ובהמשכו "דוקטור סטריינג' בממדי הטירוף" ובשל תפקידה כנעמי בסרט "לא זמן למות" מסדרת ג'יימס בונד.

ביוגרפיה
לינץ', שהיא ממוצא ג'מייקני, נולדה בהאמרסמית' שבלונדון. בוגרת תואר ראשון מבית הספר החינוכי לאמנויות (Arts Educational School) בלונדון.

קריירה 
את הופעת הבכורה שלה בקולנוע ביצעה בסרט הדרמה "בחורות מהירות" ב-2012. מאוחר יותר כיכבה בסרט הטלוויזיה "The 7.39". היא הופיעה בסדרות הטלוויזיה "עדות אילמת" ו-"מוות בגן עדן", והייתה חברה קבועה בצוות סדרת הקומדיה קצרת-הימים "Crims" (BBC) בשנת 2015.

בשנת 2016 לוהקה לינץ' לתפקיד רוזלין קפולט בסדרת הדרמה התקופתית האמריקאית "Still Star-Crossed" בהפקתה של שונדה ריימס. בשנת 2018, היא הצטרפה לצוות הסדרה "Y" כסוכנת 355.

בשנת 2019 שיחקה את טייסת הקרב מריה רמבו בסרט היקום הקולנועי של מארוול "קפטן מארוול". לינץ' החליפה את השחקנית המקורית, דוונדה וייז, שנאלצה לעזוב את צילומי הסרט בשל התחייבויות קודמות.

בשנת 2021 שיחקה בסרט "לא זמן למות", כסוכנת 007 שתחליף את ג'יימס בונד. בשנת 2022 זכתה לינץ' בפרס באפט"א לכוכב העולה. היא הופיעה ברשימת טיים 100 נקסט לשנת 2022 של מגזין טיים.

בשנת 2022 שיחקה לינץ' בסרט האקשן ההיסטורי "לוחמת" (אנ') בבימויה של ג'ינה פרינס בית'ווד (אנ').

פילמוגרפיה

קולנוע

טלוויזיה

קישורים חיצוניים

הערות שוליים 

שחקניות קולנוע וטלוויזיה אנגליות
נערות בונד
זוכי פרס באפט"א לשחקן המבטיח ביותר
בריטים שהופיעו ברשימת טיים 100 נקסט
אנגלים ממוצא ג'מייקני
בריטיות שנולדו ב-1987
בריטים שנולדו ב-1987